jkorsvik/nowiki_second_scrape_merged huggingface dataset:
Uddevalla

Uddevalla er en by i Västra Götalands län, i landskapet Bohuslän i Sverige. Den er administrasjonssenter for Uddevalla kommune. I 2010 hadde byen 31 212 innbyggere.Uddevalla oppsto som handelsplass i middelalderen og fikk bystatus i 1498. Byen regnes som en norsk middelalderby og dens opprinnelige norske navn var Oddevald eller Oddevold. Det var den eneste byen som oppsto i Norge i senmiddelalderen. Trelasthandel og sagbruksdrift var det økonomiske grunnlaget for at en by kunne vokse fram av seg selv på slutten av 1400-tallet. Dens første privilegiebrev fra 1498 var en bekreftelse på offisiell anerkjennelse; Oddevald var i flere år allerede omtalt som by.Oppgangssaga slo i Norge først gjennom i Båhuslen, på midten av 1400-tallet. Grunnlaget var en god havn, med et sagbruksområde innenfor. Kort, rask og billig transport av trelast fra sag til skip samtidig som kvaliteten på bordene ble bevart og prisene de beste. Oddevald og Moss oppsto med disse  lokaliseringsfaktorene.Under Carl-Gustav-krigene (1657-60) ble Oddevald okkupert av svenske tropper. 
Etter Roskilde-freden i 1658 ble byen sammen med resten av Båhuslen innlemmet i Sverige. Byens navn ble forsvensket til Uddevalla, og den ble degradert til en underordnet by under Göteborg og senere under Strömstad.Lenge var økonomien basert på eksport av trelast og sterkt konjunkturutsatt. Industrialiseringen på 1800-tallet ga byen et mer variert næringsliv.  Fra 1988 til 2013 hadde Volvo Personvagnar produksjon her med omkring 1 000 ansatte.Byens gamle navn Oddevoll (variant av Oddevald) bærer i dag byens fotballag, IK Oddevold.
Uddevallas norske vennskapsby er Skien.

		
		


== Referanser ==


== Eksterne lenker ==
(sv) Offisielt nettsted 
(en) Uddevalla – kategori av bilder, video eller lyd på Commons
Ulricehamn

Ulricehamn er en by i Västra Götalands län i landskapet Västergötland i Sverige. Den er administrasjonssenter for Ulricehamn kommune. I 2010 hadde tettstedet 9 787 innbyggere.Ulricehamn ligger ved elven Ätrans utløp i innsjøen Åsunden. Byen ligger cirka 32 kilometer øst for Borås og 49 kilometer vest for Jönköping. Byen er oppkalt etter Ulrika Eleonora av Sverige, den het tidligere Bogsund. 


== Referanser ==
Vårgårda

Vårgårda er et tettsted i Västra Götalands län i landskapet Västergötland i Sverige. Det er Vårgårda kommunes administrasjonssenter. I 2010 hadde tettstedet 5 133 innbyggere.


== Referanser ==
Vänersborg

Vänersborg er en by i Västra Götalands län i landskapet Västergötland i Sverige. Den ligger i det sørvestlige hjørnet av innsjøen Vänern. Byen er administrasjonssenter for Vänersborg kommune og var i det tidligere for Älvsborgs län. I 2010 hadde byen 21 699 innbyggere.Vänersborg fikk bystatus 1. februar 1644 av Dronning Kristinas formynderregjering.


== Se også ==
Slaget ved Vänersborg


== Referanser ==


== Eksterne lenker ==
(en) Vänersborg – kategori av bilder, video eller lyd på Commons
TV Hålogaland

TV Hålogaland var en lokal TV-stasjon som ble sendt i nordre Nordland og i Sør-Troms i kommunene Harstad, Narvik, Skånland, Andøy, Ibestad, Ballangen, Evenes og Tjeldsund. Kanalen ble etablert i 1996 og lagt ned 30. juni 2009.
Redaktør for kanalen var Bård Michalsen og kanalsjef Øivind Arvola.
TV Hålogaland ble i 2005 kåret til Norges beste lokal-TV. Det på grunn av kanalens høye seertall, spesielt i Harstad og Narvik.


== Sendinger ==
TV Hålogaland hadde på slutten sendinger fra mandag til fredag. Tidligere ble det også sendt frokost-TV på lørdager. Programmet inneholdt nyheter, sport, vær og forskjellige magasiner.


== Eksterne lenker ==
TV Hålogalands nett-TV
Astri Riddervold

Astri Riddervold (født 8. august 1925 i Haugesund, død 17. mars 2019) var en av landets ledende fagfolk på norske mattradisjoner og matkultur. Det var opprinnelig hennes magistergradsavhandling i etnologi som dannet utgangspunkt for boken «Konservering av mat», som utkom første gang i 1993.
Riddervold har i en årrekke drevet forskning, studier, kurser og foredrag om våre matkonserveringstradisjoner. Hennes unike bakgrunn som både kjemiker og etnolog er uovertruffen i denne sammenheng.
Riddervold ble, som den aller første, i 1995 tildelt Ingrid Espelid Hovigs pris, for formidling av matkultur. Hun har to ganger vært innstilt som æresdoktor ved to ulike læresteder.


== Litteratur ==

(no) Publikasjoner av Astri Riddervold i BIBSYS
Partille

Partille er administrasjonssenter i Partille kommune i Västra Götalands län i landskapet Västergötland i Sverige. Bebyggelsen i Partille er vokst sammen med og er en del av tettstedet Göteborg. I 2013 hadde Partille 17 093 innbyggere, fordelt på 7 983 i nordre og sentrale Partille og 9 110 i søndre Partille.Partille har vokst opp rundt Partille kirke og den nærliggende vernede Partille herregård, som har en historie tilbake til 1300-tallet. Europavei 20 passerer gjennom stedet, som også har en jernbanestasjon på Västra stambanan, Partille stasjon, som ble innviet i 1856. Nær jernbanestasjonen ligger Partille sentrum, som har en stor bussterminal i samme bygning som kjøpesenteret Allum, som delvis er bygget over motorveien og sto ferdig i 2006.
Paradiset (tidligere kalt Partille villastad) er et område med villaer i nasjonalromantisk stil.


== Referanser ==
Transiteatret-Bergen

Transiteatret-Bergen (Tt-B) er en fri scenekunstgruppe som arbeider i krysningspunktet mellom teater og musikk med utviklingen av et samtidsorientert og kritisk eksperimentelt teater. Gruppen ble grunnlagt i 2001 og er registrert som lag/forening og ledes av Tore Vagn Lid og utgjør et nettverk av kunstnere som beståer av regissør, lyd-, lys- og videodesignere, animatører, scenografer, skuespillere, musikere og sangere. Tt-B arbeider i all hovedsak med utgangspunkt i Lids stykker og konsepter og drives til daglig av skuespiller Tor Christian F. Bleikli og Tore Vagn Lid. Øvrige aktører og samarbeidende miljøer knyttes til Transiteatret fra produksjon til produksjon. 
Transiteatret har gjestet flere land og festivaler, blant annet via Junge Hunde Network. I 2008 ble Transiteatret presentert under Festspillene i Salzburg. Teatret samarbeider med institusjoner som Den Nationale Scene, BIT Teatergarasjen, Black Box Teater, Dramatikkens hus, Nationaltheatret og Festspillene i Bergen. Transiteatret-Bergen finansierer sin virksomhet ved hjelp av blant annet Bergen kommune og Norsk kulturråd.


== Forestillinger ==
Highway Hypnosis av Tore Vagn Lid (2016/17)
DUB-Leviathan, av Tore Vagn Lid (2015)
JudasEvangeliet - sørgespill av Tore Vagn Lid (2013)
Fatzer av Bertolt Brecht, rekonstruert av Tore Vagn Lid (2012)
Sound of Science - scenisk seminar (2011-2012)
Ressentiment - Pavane til en død prinsesse (2010)
Ut, ut i det grønne! (2010)
Polyfonia - variasjoner (2010)
Elephant Stories (2009)
Mann = Mann (2008)
Die Massnahme (2007) (Bergen Festival / Salzburg Festival)
Polyfonia (2007)
To be continued... (2005-2006)
Esse est percipi (2006)
The Great Pop Ambiant Pub Quiz Show (2005)
Expanding the Battlezone - audiovisuelle dialoger med Michel Houellebecq (2005)
Maybe it's too nice (2004)
Trio for to skuespillere og spansk gitar (2003-2004)
Walk Cat, Walk! (2002-2004)
Opus 1 - Maktens anatomi (2000-2003)


== Referanser ==


== Eksterne lenker ==
Transiteatrets nettsted
https://vimeo.com/105898529 DUB Leviathan!]
JudasEvangeliet, Vimeo
Sørgespill #3, Vimeo
Fatzer, Vimeo
Elephant Stories (sats 1-2), Vimeo
Kjell Børre Hansen

Kjell Børre Hansen (født 5. mai 1957, død 31. mai 2020) var en norsk politiker som representerte Arbeiderpartiet. Hansen ble valgt til ordfører i Ringerike kommune i 2007, 2011 og 2015 av et flertall som besto av Arbeiderpartiet, Høyre, Venstre og Kristelig Folkeparti. Han gikk av som ordfører i 2019. Han var i perioden 2009-2013 Arbeiderpartiets 1. vara til Stortinget fra Buskerud.
Hansen hadde utover politikken bakgrunn fra Norske Skog Follum. Han var tillitsvalgt i Fellesforbundet i en årrekke og hadde verv som konserntillitsvalgt for Norske Skog og styremedlem i bedriften.


== Referanser ==


== Eksterne lenker ==
(no) Kjell Børre Hansen hos Stortinget 
(no) Kjell Børre Hansen hos Norsk senter for forskningsdata
Munkebo

Munkebo er en by på det østlige Fyn i Danmark, med 5.576 innbyggere (2019). Den ligger i Munkebo Sogn, Kerteminde kommune og tilhører Region Syddanmark. 
I 1959 flyttet Odense Staalskibsværft, også kaldt Lindøværftet, til Munkebo. Verftet skaffet mange arbeidsplasser og boliger, og ble senere sammen med arbeiderboligene, utpekt som nasjonalt industriminne av Kulturarvsstyrelsen.


== Referanser ==
Elise Cowen

Elise Nada Cowen (født 31. juli 1933, død 1. februar 1962) var en amerikansk dikter, tilknyttet beat-generasjonen.
Da hun studerte ved Barnard College ble hun introdusert for dikteren Allen Ginsberg; de to fant at de hadde en felles kjent, Carl Solomon, som de begge hadde møtt på mentalsykehus. I februar 1956 flyttet hun sammen med Ginsberg og Peter Orlovsky, en annen forfatter. Gjennom hele livet slet Cowen med depresjoner. Hun ble lagt inn på sykehus for behandling, men dro fra sykehuset til foreldrenes hjem der un begikk selvmord ved å kaste seg gjennom stuevinduet syv etasjer over gaten. Foreldrene tillintetgjorde mesteparten av produksjonen hennes etter hennes død. En venn av henne hadde 83 dikt hos seg, og fikk dem utgitt.


== Kilder ==
Om Elise Cowen hos upenn.edu
Metyltestosteron

Metyltestosteron er et oralt steroid. Steroidet har nesten ingen anabol virkning, men har veldig høy androgen effekt. Det brukes nesten utelukkende på grunn av den androgene effekten. 


== Kjente bivirkninger ==
Gynekomasti, kviser, leverskader, høyt blodtrykk, uro, asosial atferd, irritasjon, utålmodighet, væskeretensjon, endring i kolesterolverdier, aggresjon, forstørret prostatakjertel, hårtap, økt hårvekst, fet hud, økt kjønnsdrift, kvalme mindre testikler, sterilitet impotens, nedsatt eller stanset testosteronproduksjon, hjertesykdom, hjerteinfarkt, venstre ventrikkel hypertrofi, hjerneslag, hjerneblødning, allergiske reaksjoner.Metyltestosteron er i utgangspunktet et testosteron hvor molekylet er lagt til en metylgruppe for å forlenge levetiden i blodet. Dette er ganske vanlig for steroider i tablettform. Disse kalles ofte C-17-alfa alkylerte steroider. Hvis denne endringen av molekylet ikke hadde blitt gjort ville mesteparten steroidet blitt ødelagt i leveren. I idrettssammenheng blir Metyltestosteron brukt av styrkeløftere, strongmen eller i andre idretter som krever eksplosiv styrke. Det brukes da i forbindelse med konkurranse eller hard trening, dette fordi brukeren blir mer konsentrert, motivert, fokusert, aggressiv og sterkere.


== Kilder ==
Steroider.net
Faaborg-Midtfyn kommune

Faaborg-Midtfyn kommune er en dansk kommune på Fyn i Region Syddanmark, opprettet gjennom regionreformen 2005–07, med virkning fra 1. januar 2007. Største by er Faaborg, men administrasjonen er i Ringe.
Ved kommunevalget 15. november 2005 ble  Bo Andersen (Venstre) valgt til borgermester for den nye kommunen. 
Faaborg-Midtfyn kommune oppstod ved sammenslåing av:
Broby kommune
Faaborg kommune
Ringe kommune
Ryslinge kommune
Årslev kommune


== Borgermestre ==
Hans Stavnsager (S), 2018–
Christian Thygesen (V), 2014–2018
Hans Jørgensen (S), 2010–2014
Bo Andersen (V), 2007–2010


== Referanser ==


== Eksterne lenker ==
Offisielt nettsted 
(en) Faaborg-Midtfyn Kommune – kategori av bilder, video eller lyd på Commons
Oziorsk (Tsjeljabinsk oblast)

For byen med samme navn i Kaliningrad oblast se Oziorsk (Kaliningrad oblast).
Oziorsk (russisk: Озёрск) er en lukket by i Tsjeljabinsk oblast i Russland. Den ble grunnlagt, ved bredden av innsjøen Irtjasj, i 1945. Fram til 1994 var den kjent som Tsjeljabinsk-65, og enda tidligere, som Tsjeljabinsk-40 (tallene er de siste sifrene i postnummeret, og navnet er den nærmeste større byen. Dette var en vanlig praksis for å navngi lukkede byer). I 1994 fikk bosetningen bystatus og ble omdøpt til Oziorsk. Innbyggertall: 86 100 (estimat 2004), 91 760 (folketelling 2002).


== Økonomi ==
Oziorsk var og er fortsatt en lukket by på grunn av nærheten til Majak-fabrikken, en av kildene til sovjetisk plutonium under den kalde krigen, og nå en russisk installasjon for prosessering av radioaktivt avfall og resirkulering av kjernefysisk materiale fra destruerte atomvåpen.
Selve fabrikken dekker et område på rundt 90 km² og har ca. 30 200 ansatte. Majak driver primært med reprosessering av brukt kjernefysisk drivstoff fra atomdrevne ubåter og isbrytere, og fra atomkraftverk. Kommersielt produserer fabrikken kobolt-60, iridium-192, karbon-14 og etablerer konverteringsproduksjon ved bruk av strålingsteknologier og avfallsfrie teknologier.
Byens våpenskjold viser en ildfarget salamander som representerer den økologiske situasjonen etter ulykken i 1957.
En annen større bedrift er Sør-Urals Konstruksjonavdeling (russisk: ЗАО "Южноуральское управление строительства"). Dets aktiviteter omfatter byggevirksomhet for atomindustriens behov, produksjon av betongkonstruksjoner og byggematerialer.
Hovedproduktene til Fabrikk nr.2 for Kabelprodukter (russisk: ЗАО "Завод электромонтажных изделий №2") er svakstrømsprodukter for militært-industrielle formål.


== Ulykken i 1957 ==

Majak var åsted for en større atomulykke i 1957, som medførte alvorlig radioaktiv forurensing (se liste over militære atomulykker) i Oziorsk og området rundt byen. Hovedveien fra Tsjeljabinsk til Jekaterinburg passerer gjennom den radioaktive sonen etter ulykken. Når du reiser med buss, er veiskiltet som viser veien ned en sidevei til landsbyen Kyshtym det eneste tegnet på at du er der.


== Referanser ==


== Eksterne lenker ==
Offisielt nettsted 
(en) Ozyorsk, Chelyabinsk Oblast – kategori av bilder, video eller lyd på Commons 
Informasjonsportal for Oziorsk (russisk)
En artikkel om Oziorsk og Majak på Uralpress.ru (engelsk)
Liste over kommuner i delstaten Veracruz

Den meksikanske delstaten Veracruz består av 212 kommuner (municipios) fordelt på 10 regioner:
Eric Koston

Eric Koston (født 29. april 1975 i Bangkok i Thailand) er en amerikansk profesjonell skateboarder som bor i Los Feliz-distriktet i Los Angeles, California. Han ble født i Bangkok, men familien flyttet til San Bernardino, California da Koston var 9 måneder gammel. Eric Kostons mor var fra Thailand og faren fra USA. 
Eric begynte å skate da han var 11 år gammel, da hans eldre bror gav ham et gammelt Mark Gonzales-brett. Koston gikk ut av tiende klasse for å bli profesjonell skater. 
Han ble sponset for første gang i 1991 og ble profesjonell i 1993. Samme år flyttet han til Los Angeles.


== Eksterne lenker ==
(en) Offisielt nettsted 
(en) Eric Koston – kategori av bilder, video eller lyd på Commons 
(en) Eric Koston på Internet Movie Database 
(en) Eric Koston hos The Movie Database 
(en) Eric Koston på Twitter 
(en) Eric Koston på Facebook 
(en) Eric Koston på Instagram
Fleischer ring

Fleischer rings er pigmenterte ringer i ytterkant av cornea. Dette grunnet avsetning av jern i de grunnleggende epithelialcellene. Fleischer ringer fremstår normalt som gulaktige eller mørkebrune og kan danne hele sirkler eller bare delsirkler.
Fleischer ringer er indikasjon på keratokonus, en degenererende tilstand i cornea. Dette gjør cornea tynn og fører ofte til at den sentrale del av cornea får en konisk form.


== Sammenblanding med Kayser-Fleischer ringer ==
Det forekommer sammenblanding av begrepene «Fleischer ringer» og «Kayser-Fleischer ringer».  Kayser-Fleischer ringer skyldes kobberavsetninger, og er indikasjon på Wilsons sykdom, mens Fleischer ringer skyldes jernavsetninger.


== Kilder ==
Fleischer, B (1906). «Über Keratokonus und eigenartige Pigmentbildung in der Kornea». Münchener medizinische Wochenschrift. 53: 625–626.
Vara

Vara kan også være en kortform av vararepresentant.
Vara er et tettsted i Västra Götalands län i landskapet Västergötland i Sverige. Det er Vara kommunes administrasjonssenter. I 2010 hadde tettstedet 3 889 innbyggere.


== Referanser ==
Bromantan

Bromantan er et stimulerende middel som er oppført på den norske dopinglisten, jfr: idrett.no

Annet navn: N-(4-Bromphenyl)tricyclo[3.3.1.13.7]decan- 2-amin (IUPAC)
Formel: C16H20BrNStoffet skal ha blitt utviklet av sovjetiske vitenskapsmenn med tanke på bruk av soldatene i Den røde armé. Det skal også ha blitt brukt av kosmonauter, og russiske idrettsfolk har i flere år spist bromantan-piller – trolig så tidlig som i Seoul-OL i 1988.
Nye analysemetoder førte til at stoffet begynte å dukke opp i urinprøver innhentet i 1994 og 1995. Nesten alle prøvene stammet fra russiske utøvere. Sju prøver i ski-VM i Thunder Bay inneholdt spor etter bromantan, men først etter OL i Atlanta ble medikamentet oppført på forbudslisten.


== Kilder ==
Ski/vm97 VG.no
Andrew Reynolds

Andrew Reynolds (født 6. juni 1978 i Lakeland, Florida) er en amerikansk profesjonell skateboarder. Andrew begynte å skate da han var 9 år gammel i Lakeland, Florida og flyttet til Huntington Beach, California da han var 18 år gammel, senere flyttet han til Hollywood, Los Angeles og der bor han fortsatt.
Han er gift og har ei datter. Han starta og eier skateboard selskapene Baker Skateboards og Altamont. Han er sponset av Baker, Altamont, Independent og Emerica.


== Eksterne lenker ==
(en) Andrew Reynolds på Internet Movie Database 
(en) Andrew Reynolds hos The Movie Database
Lakeland (Florida)

Lakeland er en by i Polk County i Florida. Lakeland har cirka 90 000 innbyggere (2005). Byen ble grunnlagt i 1883, og fikk status som by to år senere, i 1885.


== Eksterne lenker ==
(en) Offisielt nettsted 
(en) Lakeland, Florida – kategori av bilder, video eller lyd på Commons
Arto Saari

Arto Saari (født 9. november 1981 i Seinäjoki, Finland) er en profesjonell skater som bor i Huntington Beach, California. Han flyttet fra Finland til Huntington Beach på slutten av 1990-tallet.
Arto er sponset av Flip skateboards, Gravis Footwear, Analog Clothing, Ricta Skateboard Wheels, CCS & Fury Trucks. Tidligere sponsor er, etnies, es footwear og Quiksilver. I 2001 vant han Thrasher "Skater of the Year".
Han har vært med i skatefilmer som Menikmati (2000), Flip Sorry (2002) og Flip Really Sorry (2003).
Geoff Rowley

Geoff Rowley (født 6. juni 1976 i Liverpool i England) er en profesjonell skater fra Liverpool. Han bor nå i Huntington Beach. Rowley begynte å skate da han var 12 år gammel og flyttet til California på slutten av 90-tallet.
NESP

NESP, også kjent som darbepoetin alfa, brukes til medisinsk behandling av anemi (lav blodprosent) hos personer med kronisk nyresvikt. 

NESP har mange av de samme egenskapene som EPO (erytropoietin), men det er enda mer effektivt og holder seg også lenger i blodet, slik at effekten blir forsinket.Kilde: nrk.no
Seinäjoki

Seinäjoki er en kommune og hovedstaden i det finske landskapet Södra Österbotten. Byen økte innbyggertallet fra 31 000 til 35 000 etter en sammenslåing med nabokommunen Peräseinäjoki 1. januar 2005. Seinäjoki er en finskspråklig kommune som grenser til kommunene Kurikka, Ilmola, Storkyro, Kauhava, Lappo, Kuortane, Alavo, Virdois og Kihniö.
Den 1. januar 2009 ble kommunene Nurmo og Ylistaro slått sammen med Seinäjoki kommune og den har nå cirka 56 000 innbyggere og et areal på 1 469,32 km². 
Seinäjoki har vokst fram rundt Östermyra bruk som ble grunnlagt i 1798. Byen ble skilt ut fra Ilmola kommune i 1868 og fikk kjøpstadsrett i 1931 og byrett i 1960. Byen er et viktig knutepunkt på jernbanestrekningen mellom Helsingfors og Uleåborg. Hvert år i juli arrangeres det en stor tangofestival. Seinäjoki er også hjembyen til The Dudesons og den kjente rullebrettkjøreren Arto Saari.


== Eksterne lenker ==
Uppslagsverket Finland, Seinäjoki
(fi) Offisielt nettsted 
(en) Offisielt nettsted 
(sv) Offisielt nettsted 
(en) Seinäjoki – kategori av bilder, video eller lyd på Commons 
The Dudesons offisielle hjemmeside
Bowmans membran

Bowmans membran (Bowmans hinne, anterior elastic lamina, engelsk: Bowman's membrane) er en tynn hinne i øyet. Denne er plassert mellom øyets ytterste lag, epitel og stroma i cornea (hornhinnen).
Det består av sterke kollagene fibre og bidrar til at hornhinnen holder sin form. Dersom Bowmans membran er skadet vil det normalt frembringe arrdannelse og synsforstyrrelser.
På voksne er denne hinnen 8-12 μm tykk.Bowmans hinne er fraværende hos katter, hunder og andre rovdyr.Bowmans membran har sitt navn etter William Bowman (1816–1892), en britisk lege, spesialist i anatomi og  øyelidelser, som oppdaget denne hinnen.


== Se også ==
Refraktiv kirurgi
Descemets membran


== Referanser ==


== Eksterne lenker ==
Tverrsnitt av cornea fra Boston University
Tverrsnitt av cornea
Liste over kommuner i delstaten Michoacán

Den meksikanske delstaten Michoacán består av 113 kommuner:
Salbutamol

Salbutamol er en raskt- og kortvirkende selektiv beta2-agonist som blir mye brukt i behandling av astma og KOLS, da i form av inhalatorer eller kapsler.  Salbutamol ble utviklet med adrenalin som utgangspunkt. Virkestoffet finnes i flere ulike generiske preparater på det norske markedet.  Den mest kjente er GlaxoSmithKline sin Ventoline.


== Bruk ==
Ved inhalasjon har salbutamol etter få minutter en utvidende effekt på bronkiene i lungene, og effekten varer i 4-6 timer.
Inhalatorer med salbutamol blir derfor normalt brukt ved behov og før forventet anstrengelse, og ikke som forebyggende behandling med fast dosering.
Salbutamol står på dopinglisten, men er tillatt å inhalere med en maksimumdose på 1600 μg per 24 timer forutsatt at idrettsutøveren leverer en egenerklæring om bruk («Declaration of use») på forespørsel. Fra 2011 er salbutamol lov å bruke for idrettsutøvere også uten egenerklæring.


== Referanser ==


== Eksterne lenker ==
Ventoline (Salbutamol)
Phil O’Donnell

Phillip O'Donnell (født 25. mars 1972 i Bellshill, død 29. desember 2007) var en skotsk fotballspiller.
O'Donnell startet sin karriere i Motherwell F.C. hvor han fikk sin debut i sesongen 1990/1991. Han var med å vinne Scottish Cup etter å ha skåret for Motherwell som slo Dundee United 4-3 i finalen det året.
Den 29. desember 2007 kollapset Phil O'Donnell på banen under en kamp mot Dundee United. O'Donnell skulle byttes ut tolv minutter før slutt og på vei av banen kollapset han. Legene styrtet til, og etter om lag fem minutters behandling på banen ble han båret ut til en ambulanse. O'Donnell ble kjørt til Wishaw General Hospital. Til tross for legenes gjentatte forsøk på å starte fotballspillerens hjerte, døde han klokken 17.18 lokal tid (18.18 norsk tid). O'Donnell etterlot seg kone og fire barn.
En foreløping obduksjon foretatt 1. januar 2008 tyder på at han døde av hjertefeil.


== Referanser ==


== Eksterne lenker ==
(en) Phil O'Donnell – Transfermarkt 
(en) Phil O'Donnell – national-football-teams.com 
(en) Phil O'Donnell – Soccerbase.com 
(en) Phil O'Donnell – EU-Football.info 
(en) Phil O'Donnell – Skottlands fotballforbund 
(en) Phil O'Donnell – FBref 
Phil O'Donnells profil på WTFC.net (en)
Trepan

Trepan er et kirurgisk instrument. Det har form som et sylindrisk kjernebor. Det kan ha forskjellig diameter og utforming avhengig av hva det skal brukes til. Det kan være spesielt utformet for å kunne ta ut en sylindrisk prøve av et ben for testformål eller for å lage en åpning, for eksempel i hodeskallen. Det kan også være aktuelt for å ta ut en rund del av hornhinnen (cornea) ved øyekirurgi.
En sylindrisk kjerne av ben, eller benbiopsi, kan tas ut med et benmargstrepan og kan undersøkes ved et vevslaboratorium under et mikroskop. En slik undersøkelse av cellestrukturen i benmargen kan i mange tilfelle være til hjelp i diagnostiseringen.

		
		


== Se også ==
Trepanasjon